અમદાવાદ: નોટબંધી દરમિયાન જેમણે બેન્ક ખાતાંમાં રૂ. ૫૦૦ અને રૂ. ૧૦૦૦ની જંગી નોટ જમા કરાવીને કાળું નાણું સફેદ કરવાનો પ્રયાસ કર્યો છે એવા કરોડપતિ માટે નવા વર્ષમાં ખરાબ િદવસોની શરૂઆત થઈ શકે છે. ઈન્કમટેક્સ વિભાગે એવા ૫૧,૦૦૦ ખાતાંની યાદી તૈયાર કરી છે. જેમાં ૮ નવેમ્બર બાદ રૂ. એક કરોડ કરતાં વધુ રકમની જૂની નોટ જમા થઈ છે. આ ઉપરાંત ઈન્કમટેક્સ વિભાગે ૧.૧૪ લાખ એવાં બેન્ક ખાતાંની યાદી તૈયાર કરી છે, જેમાં ૧૦ નવેમ્બરથી ૧૭ ડિસેમ્બર દરમિયાન પ્રત્યેક ખાતાંમાં રૂ. ૮૦ લાખથી વધુ જંગી રકમની જૂની નોટ જમા કરવામાં આવી છે.